Rikunarita-ORG/Wikinium huggingface dataset:
# Automatizácia

**Automatizácia** je etapa rozvoja techniky, pre ktorú je charakteristické uskutočňovanie výrobných, riadiacich a iných procesov bez priameho zásahu človeka, spojená s objavom automatických výrobných liniek (20. roky 20. stor.), automatických prevádzok a závodov, s využívaním modernej výpočtovej a riadiacej techniky (od 50. rokov 20. stor.). Automatizácia nevylučuje úplne účasť človeka, ktorý kontroluje a všeobecne riadi prácu strojov (nastavovanie strojov, zadanie programu, zásobovanie materiálom, údržba), hoci s rozvojom automatiky stroje čoraz viac preberajú aj tieto funkcie.

Automatizácia je prienikom poznatkov rôznych oborov: elektrotechniky, strojárstva, informatiky. Integruje ich a vytvára efektívnejšie riadenie technologických postupov. Automatizácia vytvára možnosti rýchleho zvyšovania produktivity práce, rastu výroby, znižovania vlastných nákladov a zlepšovania kvality výrobkov, možnosti zvyšovania efektivnosti riadenia výroby. To všetko v konečnom dôsledku spôsobuje vyššiu produktivita práce a redukciu ľudskej práce (a tým aj vznikajúcich chýb) vo výrobe.

## Externé odkazy

* FILIT – zdroj, z ktorého pôvodne čerpal tento článok.
# Frederick Brooks

|  |
| --- |
| Frederick Brooks |
|
americký informatik |
| Rod. meno | Frederick Phillips Brooks |
| Narodenie | 19.4.193119. apríl 1931 Durham, Severná Karolína, USA |
| Úmrtie | 17. november 2022 (91 rokov) |
| Alma mater | Duke University Harvard University |
| Manželka | Nancy Greenwood Brooks |
| Deti | Kenneth, Roger, Barbara |
| Odkazy |
| Webstránka | unc.edu |
| Commons |  Frederick Brooks |
|

|  |  |
| --- | --- |
|  |  Biografický portál |

 |

**Frederick Phillips Brooks** (\* 19. apríl 1931, Durham, Severná Karolína, USA – † 17. november 2022) bol americký informatik, ktorý v roku 1999 dostal Turingovu cenu za významné príspevky v oblasti architektúry počítačov, operačných systémov a softvérového inžinierstva.

Bol známy ako vedúci vývoja operačného systému OS/360 (v IBM), o ktorého vzniku napísal knihu *The Mythical Man-Month*. Zaoberal sa tiež virtuálnou realitou a molekulárnou grafikou.

## Referencie

## Iné projekty

Commons* Commons ponúka multimediálne súbory na tému **Frederick Brooks**

## Externé odkazy

* Oficiálny web
# Objektovo orientované programovanie

**Objektovo orientované programovanie** alebo **objektové programovanie** (skratka **OOP**, z angl. object-oriented programming) je programovacia paradigma založená na používaní dátových štruktúr nazývaných objekty a ich interakcie na vývoj aplikácií. Princípy objektového programovania boli rozpracované už v 70. rokoch 20. storočia, no širšie sa vo vývoji softvéru začalo uplatňovať až koncom 20. storočia. V súčasnosti existuje veľa jazykov využívajúcich princípy OOP.

## Koncept OOP

Objekty majú svoje vlastnosti, metódy a udalosti, pomocou ktorých objekt vykonáva určité činnosti, na ktoré bol naprogramovaný.

Z obsahového hľadiska vlastnosti typu trieda sú vo svojej podstate položky typu záznam. Metódy a udalosti sú svojim charakterom funkcie a procedúry.

Udalosťou sa nazýva každá zmena stavových veličín, napr. Click, DoubleClick, stlačenie klávesy na klávesnici, impulz z časovača, Zmena veľkosti okna, zatvorenie okna.

Základom objektového programovania je dátový typ trieda. Dátový typ trieda je odvodený dátový typ a vychádza z dátového typu štruktúra (v jazyku Pascal, Delphi - záznam (record), C, C++ - štruktúra (struct).

Objekt - premenná typu trieda.

Existuje mnoho programovacích jazykov používajúcich princíp OOP, napr.: Visual Basic, C++, C Sharp, Java, Python, PHP a mnoho iných.

## Literatúra

VRANIĆ, Valentino. *Objektovo-orientované programovanie : objekty, Java a aspekty*. 1. vyd. Bratislava : Vydavateľstvo STU, 2008. 211 s. ISBN 978-80-227-2830-0.
# Projektové manažérstvo

**Projektové manažérstvo** (iné názvy: **manažérstvo projektov/projektu, projektový manažment, manažment projektov/projektu, projektové riadenie, riadenie projektov/projektu**; angl. *project management*) je súhrn riadiacich úloh, riadiacej organizácie, riadiacich techník a riadiacich prostriedkov na realizáciu projektu. O definícii projektu pozri projekt (manažment).

Každý projekt má pozostávať aspoň z nasledovných bodov:

* opísanie stavu, ktorý chceme zmeniť
* definovanie cieľov, ktoré chceme projektom dosiahnuť (plánovanie)
* špecifikovanie spôsobu (jednotlivých úloh) akým chceme dosiahnuť definované ciele

(priradenie zodpovednosti za jednotlivé úlohy, definovanie zdrojov - materiálnych, časových, ľudských, finančných, rozpočet).

Každý projekt má mať presne definované ciele, ktoré musia byť merateľné (vieme ohodnotiť úspešnosť dosiahnutia daného cieľa)
# Hamilton (Ontário)

|  |
| --- |
| Hamilton |
| mesto (city) |
|  Hamiltonský downtown, radnica, Bayfront Park, Dundurn Castle, Pigott Building, Webster’s Falls  |
| Štát |  Kanada |
| Provincia |  Ontário |
|  |
| Súradnice | ﻿ / ﻿ |
|  |
| Rozloha | 209,73 km² (20 973 ha) |
|  |
| Obyvateľstvo | 569 353 (*2021*) |
|  |
| Časové pásmo | North American Eastern Time Zone Central (EST) |
|  - letný čas | EDT |
| PSČ | L8E až L8W, L9A až L9C, L9G až L9H, L9K |
| Telefónna prevoľba | +1226, 905, 289, 365, 519 |
|  |
|

 Poloha Hamiltonu na mape Kanady

 |
|

 Poloha Hamiltonu v rámci provincie Ontário
 |
|  Interaktívna mapa mesta
 |
|  |
| **Wikimedia Commons:**  Hamilton, Ontario |
| **Webová stránka:**  hamilton.ca |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Hamilton** je mesto v kanadskej provincii Ontário. Nachádza sa asi 80 km juhozápadne od Toronta a 100 km západne od Niagarských vodopádov.

## Demografia

V sčítaní obyvateľstva v roku 2021 malo mesto 569 353 obyvateľov, v roku 2016 to bolo 536 917. V roku 2021 cca 2200 ľudí uviedlo ako etnický pôvod český, 1910 slovenský a 615 československý.

## Turizmus

V meste sa nachádzajú Royal Botanical Gardens, zasahujúce aj do Burlingtonu.

## Osobnosti mesta

* John Charles Fields (\* 1863 – † 1932), matematik
* Babe Dye (\* 1898 – † 1962), hokejista
* Ken Dryden (\* 1947), hokejista a politik
* Dave Andreychuk (\* 1963), hokejista
* Ray Emery (\* 1982), hokejista

## Partnerské mestá

* Fukujama Japonsko, 1976
* Ma-an-šan, Čína, 1987
* Mangalúru, India, 1968
* Monterrey, Mexiko, 1993
* Racalmuto, Taliansko, 1986
* Sarasota, Florida, USA, 1991
* Shawinigan, Kanada, 1958
* Valle Peligna, Taliansko, 1990

## Galéria

* Radnica
* koncertná sála FirstOntario Concert Hall
* Vodopády Tiffany Falls
* Burlington Bay James N. Allan Skyway spája Hamilton s Burlingtonom
* Pohľad na centrum mesta
* Devil's Punch Bowl

## Referencie

## Iné projekty

Commons* Commons ponúka multimediálne súbory na tému **Hamilton (Ontário)**

## Externé odkazy

* Oficiálna stránka Archivované 2011-05-17 na Wayback Machine

## Zdroj

*Tento článok je čiastočný alebo úplný preklad článku Hamilton (Ontario) na českej Wikipédii.*
# Herefordshire

**Herefordshire**|  |
| Geografia |
| Postavenie | jednostupňový celok ceremoniálne grófstvo tradičné grófstvo |
| Región | West Midlands |
| **Rozloha** - Celkovo - District | 26. miesto 2 180 km² 3. miesto |
| Administratívne stredisko | Hereford |
| ISO 3166-2 | GB-HEF |
| Kód ONS | 00GA |
| NUTS 3 | UKG11 |
| Demografia |
| **Počet obyvateľov** - Celkovo (2003 odh.) - Hustota obyvateľov - District | 45. miesto 176,912 81 / km² 83. miesto |
| Etnicita | 99.1% bielych |
| Politika |
| Herefordshire Council  Archivované 2014-04-07 na Wayback Machine |
| Exekutíva | Conservative & Independents |
| Poslanci v parlamente UK | * Paul Keetch
* Bill Wiggin
 |

**Herefordshire** je jednostupňový celok (ako taký formálne aj gróftsvo), ceremoniálne grófstvo a tradičné grófstvo v Anglicku.

|  |  |
| --- | --- |
|  | Britský portál |
# Františkáni

Františkáni
**Františkáni** je súhrnné označenie pre viacero rehoľných spoločenstiev, ktoré sa riadia Regulou sv. Františka z Assisi. Patria medzi žobravé rehole. Pôvodnú mužskú žobravú rehoľu založil v 1209 sv. František z Assisi. Postupne sa františkánska rehoľa rozrástla aj o ženský smer (pod vedením sv. Kláry) a tzv. Svetský (tretí) rád pre laikov a z neho tretie regulované rády. Už počas Františkovho života a o to viac po jeho smrti (1226) sa v reholi začali spory medzi tzv. konventuálmi a spirituálmi alebo *zelantmi* ohľadom dodržiavania Reguly a ideálu chudoby, ktoré v 14. storočí vyvrcholili rozdelením rádu na viacero samostatných rehoľných spoločenstiev (konventuáli, observanti), vrátane niekoľkých siekt (fraticelli, beghardi).

## Mužské rády

* Rád menších bratov - františkáni
* Rád menších bratov kapucínov - kapucíni
* Rád menších bratov konventuálov - minoriti

## Ženské rády

* klarisky

## Svetský rád

* Ordo Franciscanus Saecularis (OFS) - Františkánsky svetský rád

## Známi františkáni

* Roger Bacon
* Bonaventura
* Ján Duns Scotus
* William Occam

Slovenskí františkáni:

* Hugolín Gavlovič
* Svetloslav Veigl
* Felix Tkáč

## Iné projekty

CommonsWikislovník* Commons ponúka multimediálne súbory na tému **Františkáni Wikislovník ponúka heslo **Františkáni**

## Externé odkazy

* Rád menších bratov
* Rád menších bratov kapucínov
* Rehoľa menších bratov konventuálov
* Františkánsky svetský rád Archivované 2013-03-03 na Wayback Machine
# Bombové útoky v Bombaji v roku 1993

**Bombové útoky v Bombaji v roku 1993** boli sériou 13 veľkých teroristických útokov, ktoré sa uskutočnili 12. marca 1993 v indickom meste Bombaj. Zahynulo pri nich celkovo 257 ľudí a viac ako 1400 bolo zranených. Dodnes ide o najhorší teroristický incident v novodobých dejinách Indie. Predpokladá sa, že útoky spáchali islamistickí militanti v spolupráci s bombajským zločineckým syndikátom pod vedením mafiánskeho bossa menom Dávúd Ibráhím (angl. Dawood Ibrahim).

## Pozadie, priebeh a následky útokov

6. decembra 1992 zničili v meste Ajódhja hindskí extrémisti posvätnú islamskú mešitu Bábrí masdžid (Búburova mešita) z roku 1527. To v nasledujúcich týždňoch zapríčinilo rozsiahlu vlnu násilných nepokojov medzi moslimami a hinduistami po celej Indii. Násilnosti obzvlášť zasiahli mesto Bombaj, kde vyústili v smrť vyše 900 ľudí, prevažne moslimov. Pri nepokojoch došlo aj k veľkým škodám na majetku, čo v pomerne veľkej miere zasiahlo aj miestny organizovaný zločin. Ten bol reprezentovaný hlavne najsilnejšou mafiánskou skupinou známou ako *D-Company* vedenou Dávúdom Abráhímom. Ibráhím bol sám moslim a začal obviňovať políciu z toho, že pri nepokojoch priamo pomáhala hinduistickým extrémistom a usmerňovala ich na ničenie moslimského majetku, obzvlášť vo vlastníctve mafie. Mafia sa spojila s moslimskými extrémistami trénovanými v Pakistane a začala pripravovať rozsiahlu teroristickú akciu, ktorá mala byť pomstou zameranou hlavne proti väčšinovému hindskému obyvateľstvu a indickým úradom.

K prvému útoku došlo 12. marca 1993 o 13:30 miestneho času, keď v podzemnom parkovisku pod 28 poschodovou budovou Bombajskej burzy vybuchla silná nálož uložená v aute. Výbuch budovu vážne poškodil a usmrtil 84 ľudí. V nasledujúcich hodinách explodovalo v rôznych častiach mesta celkovo 12 ďalších bômb, väčšinou uložených v autách, ale aj v cestovných kufroch či motorových skútroch. Útoky zasiahli hotely, kancelárske budovy, banky či obchodné domy. K vôbec najhoršiemu útoku došlo o 14:45 pred obchodným domom *Century*, kde bomba ukrytá v terénnom aute zabila 113 ľudí. Takmer pri všetkých útokoch bola použitá výbušnina RDX, posledný nastal o 15:40. Celkovo si teroristické útoky toho dňa vyžiadali 257 mŕtvych a vyše 1400 zranených, z toho okolo 700 vážne.

Hoci detailné pozadie a motívy k útokom nie sú celkom objasnené, rozsiahle vyšetrovanie viedlo k jednoznačnému záveru, že za nimi stál zločinecký syndikát Dávúda Ibráhima v spolupráci s miestnymi moslimskými extrémistami pravdepodobne napojenými na pakistanských islamistov. Špeciálny indický súd pre zločiny terorizmu obvinil z útokov celkovo 129 ľudí, pričom v roku 2006 uznal 100 z nich za vinných. V júli 2007 bolo 12 z nich odsúdených na trest smrti, viacerí boli odsúdení na dlhoročné tresty väzenia. Mnoho ďalších podozrivých je stále na úteku, vrátane hlavných organizátorov útoku Dávúda Ibráhíma a jeho blízkeho spolupracovníka známeho pod anglickou prezývkou Tiger Memon.

## Externé odkazy

* The Mumbai 1993 serial bombings
* March 12,1993: The day that changed Mumbai forever Archivované 2012-10-04 na Wayback Machine
# Satelitná snímka

Prvé snímky z vesmíru vznikli počas suborbitálneho letu rakety V2, ktorú vypustili Spojené štáty 24. októbra 1946
**Satelitná snímka** alebo **satelitná fotografia** je fotografia Zeme alebo iných planét vyfotografovaná z umelých družíc.

## Dejiny

Prvé satelitné fotografie Zeme boli urobené 1. apríla 1960 družicou na sledovanie počasia TIROS-1. Prvé satelitné fotografie Mesiaca mohli byť urobené 6. októbra 1959 sovietskou družicou Luna 3 na jej misii k vyfotografovaniu odvrátenej strany Mesiaca. V roku 1972 spustili USA program Landsat, najväčší program na získanie obrázkov Zeme z vesmíru. Landsat 7, najnovšia družica Landsat, bola vypustená v roku 1999. V roku 1977 získal americký satelitný systém KH-11 prvé satelitné obrázky v reálnom čase.

Všetky satelitné obrázky od NASA sú zverejnené v Earth Observatory a sú voľne dostupné verejnosti. Ostatné krajiny majú svoje vlastné programy satelitných snímok. Existujú aj súkromné spoločnosti, ktoré poskytujú komerčné satelitné snímky. Blue Marble bol projekt na zmapovanie viditeľnej farby Zeme s presnosťou zhruba 1 km. Výsledné farebné obrázky z Blue Marble sa stali veľmi populárnymi v médiach a medzi verejnosťou. Na začiatku 21. storočia sa satelitné snímky stali široko dostupnými, keď cenovo prístupný, ľahko použiteľný softvér s prístupom k databázam satelitných snímok začal byť ponúkaný viacerými spoločnosťami a organizáciami.

## Použitia

Satelitné snímky majú mnoho využití v poľnohospodárstve, geológii, lesníctve, regionálnom plánovaní, vzdelávaní, spravodajstve a vojenstve. Snímky môžu byť vo viditeľných farbách a v ďalších častiach spektra. Existujú elevačné mapy, zvyčajne vytvorené radarovým zobrazovaním. Analýza satelitných snímok je vedená špecialistami známymi ako fotografickí interpreteri alebo "PI".

## Pozri aj

* Objektovo orientovaná obrazová klasifikácia
* SRTM
* MODIS
* GLOBE
* Virtuálny glóbus
	+ NASA World Wind
	+ Google Earth
* TerraServer-USA
* Terraserver.com
* Google Maps
* Virtual Earth
* Stratellite
* Piktometria

## Externé odkazy

|  |  |
| --- | --- |
|  | Kozmonautický portál |

* Blue Marble Archivované 2008-10-17 na Wayback Machine – the most detailed true-color image of the entire Earth to date.
* World Wind Archivované 2018-01-06 na Wayback Machine – an open source 3D Earth-viewing software developed by NASA that accesses NASA JPL database
* Google Earth – Google's commercial 3D Earth-viewing software- Free.
* Google Maps satellite imagery
* Flash Earth – Flash-based viewer for satellite and aerial imagery of the Earth
* TerraServer-USA – formerly *Microsoft TerraServer*, a repository of free satellite images of the United States
# Telefónna ústredňa

Telefónna ústredňa (Nortel DMS)
**Telefónna ústredňa** je zariadenie, ktoré zabezpečuje spájanie telefónnych hovorov a ďalšie funkcie vrátane účtovania telekomunikačných služieb. K miestnym telefónnym ústredniam (v poslednej dobe nahradeným koncentrátormi) sú pripojené telefóny účastníkov, uzlové alebo tranzitné telefónne ústredne zabezpečujú napojenie na dlhšie vzdialenosti. Zvláštnym druhom sú mobilné ústredne, ktoré okrem spájania hovorov plnia aj úlohy spojené s mobility manažmentom a roamingom.

## Pozri aj

* Miestna ústredňa
* Ústredňa verejnej mobilnej siete
* Signalizačný systém č. 7

## Zdroje

* SLOBODA, Jaroslav, et al. *Telekomunikačná technika, Diel 2. : Prenos dát, spojovacie a prenosové systémy.* 1. vyd. Praha : Hüthig & amp; Beneš, 1999. 142 s. ISBN 80-901936-4-109258456126

## Zdroj

*Tento článok je čiastočný alebo úplný preklad článku Telefonní ústředna na českej Wikipédii.*
# MasterCard

|  |
| --- |
| mastercard |
|  |
| Právna forma | akciová spoločnosť |
| Založená | 1966 pod menom Interbank Card Association a 1979 Mastercard |
| Zakladateľ | Raymond Tanenhaus a Stanley Benovitz |
| Sídlo | Mastercard International Global Headquarters, Purchase, New York, USA  |
| Vedenie | Michael Miebach Prezident a CEO Merit Janow Chairman |
| Územný rozsah | Celosvetovo |
| Zamestnancov | 13 400 (December 2017) |
| Web | mastercard.com |

**Mastercard incorporated, MasterCard** od roku 1979 do 2016 a **Mastercard** od roku 2016, je nadnárodná spoločnosť, sídliacia v Spojených štátoch amerických. Celosvetovo je jej hlavnou činnosťou spracovanie platieb medzi bankami obchodníkov a bankami vydávajúcimi platobné karty značky Mastercard. Ústredím je Mastercard International Global Headquarters v Purchase, New York, USA. Ústredie pre Globálne operácie sa nachádza v O´Fallon, Missouri, USA v mestskej samospráve St. Charles County, Missouri. Mastercard Worldwide je verejne obchodovanou spoločnosťou od roku 2006, kedy sa stala akciovou spoločnosťou. Pred prvou verejnou ponukou bola spoločnosť Mastercard Worldwide spoločnosťou vo vlastníctve viac než 25 000 finančných inštitúcií, ktoré vydávajú svoje platobné karty.

Mastercard, pôvodne známa pod menom "Interbank" a "Master Charge" bola vytvorená spojenectvom niekoľkých regionálnych asociácií bankových kariet v reakcii na BankAmericard vydanej od Bank of America, ktorá sa neskôr stala kreditnou kartou Visa vydanou spoločnosťou Visa Inc.

Spoločnosť založili dvaja podnikatelia, Raymond Tanenhaus a Stanley Benovitz.

## Referencie

## Pozri aj

* American Express
* JCB
* UnionPay
* Visa

## Iné projekty

Commons* Commons ponúka multimediálne súbory na tému **MasterCard**

## Externé odkazy

* Oficiálny web (po anglicky)

## Zdroj

* *Tento článok je čiastočný alebo úplný preklad článku Mastercard na anglickej Wikipédii.*
# Chhatrapati Shivaji Terminus

Svetové dedičstvo UNESCO

| Chhatrapati Shivaji Terminus (formerly Victoria Terminus)\* |
| --- |
| Lokalita Svetového dedičstva UNESCO |
|

---

 |
| Chhatrapati Shivaji Terminus

---

 |
| **Štát** |  India |
| **Typ** | kultúrna pamiatka |
| **Kritériá** | ii, iv |
| **Identifikačné č.** | 945 |
| **Región**\*\* | Ázia a Pacifik |
| **Súradnice** | ﻿ / ﻿ |
| **História zápisu** |
| **Zápis** | 2004  (28. zasadnutie) |
| \* Názov ako je zapísaný v zozname Svetového dedičstva. \*\* Klasifikované regióny podľa UNESCO. |

**Chhatrapati Shivaji Terminus** (dosl. *Konečná stanica čhatrapatiho Šivádžího*), do roku 1996 **Victoria Terminus**, je železničná stanica v indickom metropolitnom meste Bombaj.

Bola postavená v roku 1888 v štýle viktoriánskej gotiky a dnes patrí k hlavným pamiatkam celého mesta.

Pôvodne sa stanica menovala **Victoria Terminus** k pocte britskej kráľovnej a indickej cisárovnej Viktórie. V roku 1996 bola premenovaná po maráthskom bojovníkovi a vládcovi čhatrapatim Šivádžím.

V roku 2004 bola stanica zapísaná na zoznam svetového dedičstva UNESCO.

## Iné projekty

Commons* Commons ponúka multimediálne súbory na tému **Chhatrapati Shivaji Terminus**

## Externé odkazy

* Stanica na stránke UNESCO

## Zdroj

*Tento článok je čiastočný alebo úplný preklad článku Nádraží čhatrapatiho Šivádžího na českej Wikipédii.*
# Výsadkár

Výsadkár českej armády
**Výsadkár** (iné názvy: **parašutista**, hovorovo **paragán**) je príslušník výsadkového vojska.

Výsadkári sú príslušníci vojenských jednotiek cvičených v parašutizme. Sú využívaní na získanie taktickej výhody, keďže môžu byť vysadení zo vzduchu priamo na bojisko alebo územie obsadené nepriateľskými jednotkami, či na miesta nedostupné po zemi. Výsadok prebieha vyskočením buď z lietadla alebo z helikoptéry a pristátím pomocou padákov.

Cvičenie amerických výsadkárov
## Dejiny

Prvé pokusy vysadiť vojakov zo vzduchu sa datujú do čias prvej svetovej vojny (Alessandro Tandura). Skutočný rozvoj výsadkového vojska však nastal až v 30. rokoch 20. storočia v Sovietskom zväze a v Nacistickom Nemecku. V období 2. svetovej vojny tak vzniká nový druh armády – výsadkové vojsko. Veľmi intenzívne sa rozvíjalo aj v Anglicku. Počas 2. svetovej vojny sa tak stali výsadkári jednou z najmodernejších zložiek armády na svete.

Čestné miesto v dejinách výsadkárstva na Slovensku má aj obdobie rokov 1942 – 1944. V tom čase sa v Škole leteckého dorastu na letisku v Trenčianskych Biskupiciach začalo s výcvikom padákových strelcov Slovenskej armády. Počiatočná skupina 11 žiakov sa neskôr rozrástla na rotu padákových strelcov Slovenskej republiky. Hromadný zoskok výsadkárov SR sa uskutočnil na vojenskom cvičení v Žiline na Hájiku 30. októbra 1943. Po vypuknutí SNP rota pod vedením Juraja Meška zabezpečovala obranu letiska Tri Duby. Výsadková brigáda bola vytvorená v Sovietskom zväze zo slovenských zajatcov zajatých pri Melitopole. Táto jednotka neskôr zasiahla do karpatsko-duklianskej operácie ako aj do bojov SNP. Výsadkové vojsko armády SR je v súčasnosti sústredené najmä v 5. pluku špeciálneho určenia v Žiline.

## Referencie

## Literatúra

* Jiří Bílek: Ve vzduchu, na zemi i ve vodě. *Historie a současnost výsadkového vojska a vzdušných průzkumných jednotek československé armády a Armády České republiky* (pdf)

## Iné projekty

Commons* Commons ponúka multimediálne súbory na tému **Výsadkár**
# Javisko

O iných významoch výrazu *Javisko* pozri *Javisko (rozlišovacia stránka)*.
Javisko divadla v Bielsko-Biała
**Javisko** je časť divadelného priestoru určená a technicky prispôsobená na predvádzanie divadelnej produkcie.
Javisko slúži ako priestor pre herca a ďalších účinkujúcich (spíkerov, hudobníkov, spevákov, tanečníkov, umelcov a pod.). V niektorých prípadoch môžu byť javiská pohyblivé, môžu mať aj kruhový tvar pripomínajúci klasickú cirkusovú manéž, keď diváci sedia v kruhu okolo javiska. V klasických kamenných divadlách býva technický priestor nachádzajúci sa nad javiskom označovaný ako povrazisko, ktorý je primárne určený pre prevádzku javiskovej techniky.

Rám javiskového obrazu sa nazýva proscéniový otvor alebo portál. Súčasťou portálu je potom opona. V spodnom a hornom obvode javisko sa nachádza horná a dolná rampa.

Veľké divadlá určené pre balet, operetu, muzikály a operu mávajú medzi javiskom a hľadiskom špeciálny priestor určený pre divadelný orchester nazývaný orchestrisko.

## Točňa

Točňa je zariadenie na otáčanie divadelných kulís a dekoračných objektov. Poháňanie a riadenie je pod javiskom - modernejšie divadlá majú točňu ovládanú počítačom. Točna umožňuje rýchlu premenu scény, ktorú je v divadle rýchlo spraviť naročné a dlhé.

## Referencie

## Iné projekty

Commons* Commons ponúka multimediálne súbory na tému **Javisko**.

## Zdroje

* FILIT – zdroj, z ktorého pôvodne čerpal tento článok.
* *Tento článok je čiastočný alebo úplný preklad článku Jeviště na českej Wikipédii.*